Jenny d'Inverno

Jenny d'Inverno a skepyî a Lidje li 28 di måss 1926. Elle î a morou li 25 di djun 2020.

C' esteut ene sicrijheuse e walon, aprume teyåtreuse k' eployive l' accint did la.

 Ouve e walon 
Elle a purade sicrît des pîces di teyåte, des redjårbaedjes di grands teyåtreus. Elle esteut po on teyåte avanciveus, come si camaeråde Eugène Petithan.

Dins li ptite coleccion di l' SLLW, elle a eplaidî ene ramexhnêye do powinme sol tite : «On noer vevî k' on lome amour»

Elle a eto scrît e francès dins Wallonnes, et des biyografeyes di des scrijheus walons (Georges Ista, Marcel Hicter).

Elle esteut al SLLW (dispu 1971). Elle î sina l' papî Ltchanteu disconte do rfondaedje et des noûmots (1996).

 Ouves e walon 
 Powinmes walons (Cayés walons, nôvimbe 1952).
 Antigone (pîce creyeye li 22 d' djanvî 1957 a Lidje, mins nén eplaideye)
 Bruzi (cayés di l' A.R.U.Lg, t. IV, l° 1 & 2 (1954).
 Zande del Bressene, BSLLW 70 (1962).
 On noer vevî k' on lome amour (pitite coleccion del SLLW, 1977)
 Mamjhele Kirsch (novele motoit otobiyografike, nén eplaideye).

 Ricnoxhance 
Elle a scolé toplin des djouweus d' teyåte di tote li Walonreye, sacwants divnous des rlomés mwaisses del djowe, inte did zels, Jacques Barry. Et fé moussî do walon dins l' posse après Lidje.

Lomêye directoresse å Triyanon, li publik nel shuva målureuzmint nén dins ses programåcions di pîces di teyåte avanciveuses.

 Alére 
Baptiste Frankinet, notule po s' moirt, Wallonnes, 3/2020, pp 7-9.


 Si pådje sol waibe SLLW (nén co tote fwaite)

Dinverno
Dinverno
Dinverno